Svetové dedičstvo UNESCOSvetové dedičstvo UNESCO

**Varšavské staré mesto** (poľ. Stare Miasto, „Starówka") je najstaršia historická štvrť Varšavy. Je ohraničená Gdanským nábrežím na brehoch Wisly a ulicami Grodzka, Mostowa a Podwale. Patrí medzi najvýznamnejšie turistické atrakcie hlavného mesta.

História
--------

Varšavské staré mesto bolo založené v 13.storočí. Pôvodne bolo ohraničené hlineným valom, pred rokom 1339 ho opevnili tehlovými hradbami. Mesto vyrástlo okolo kráľovského hradu. Tržné (Staromestské) námestie vzniklo na konci 13. alebo na začiatku 14. storočia, spoločne s ulicou, ktorá spojovala hrad s novým mestom na severe.

Do roku 1817 bola najvýznamnejšou stavbou štvrte radnica postavená pred rokom 1429. Následne v roku 1701 ju dal prestavať Tylman z Gamerenu a v roku 1817 zbúraná. Od 19. storočia sú štyri strany Staromestského námestia pomenované po štyroch Poliakoch, ktorí tu kedysi žili: Ignacy Zakrzewski (juh), Hugo Kołłątaj (západ), Jan Dekert (sever) a Franciszek Barss (východ).

V 19. storočí stratilo Staré mesto v dôsledku rýchleho rozvoja Varšavy svoj význam obchodného a správneho centra mesta. Väčšina Starého mesta bola zanedbávaná a osídlená chudobnejšími obyvateľmi mesta. Miestne orgány sa o štvrť začali zaujímať až potom, keď Poľsko po 1. svetovej vojne znovu získalo samostatnosť.

V roku 1918 sa kráľovský hrad stal znova sídlom najvyšších štátnych orgánov, tentoraz poľského prezidenta a jeho úradu. Koncom 30. rokov, keď bol starostom Stefan Starzyński, začali mestské orgány prinavracať Starému mestu jeho bývalú krásu. Čiastočne bol obnovený barbakán a Staromestské námestie. Snahy o obnovu však ukončil začiatok 2. svetovej vojny.

Počas invázie do Poľska (1939) bola väčšina štvrte vážne poškodená nemeckou Luftwaffe, ktorá zámerne cielila na obytné a historicky významné oblasti v rámci teroristického bombardovania. Po dobytí Varšavy boli časti Starého mesta obnovené, ale hneď po Varšavskom povstaní (august – október 1944) nemecká armáda celú štvrť systematicky zapálila a zničila. Povstanie pripomína socha „malého povstalca", ktorá stojí na historických hradbách Starého mesta.

Po 2.svetovej vojne bolo Staré mesto ešte raz do detailov obnovené. Na obnovu sa použil všetok využiteľný materiál. Sutinu preosiali a získané ozdobné súčasti vsadili na pôvodné miesta. Na rekonštrukciu sa použila veduta Bernarda Bellota z 18. storočia rovnako ako študentské medzivojnové kresby.

Pamiatka svetového kultúrneho dedičstva UNESCO
----------------------------------------------

Varšavské staré mesto bolo v roku 1980 zapísané do zoznamu svetového kultúrneho dedičstva UNESCO. ako "výnimočný príklad takmer úplnej rekonštrukcie historického vývoja od 13. do 20. storočia".

Galéria
-------

* Varšavské staromestské námestieVaršavské staromestské námestie
* Dom v Starom mesteDom v Starom meste
* Námestie v roku 1945Námestie v roku 1945
* Pamätník hrdinom Varšavského povstaniaPamätník hrdinom Varšavského povstania

Iné projekty
------------

Commons
* Spolupracuj na Commons Commons ponúka multimediálne súbory na tému **Varšavské staré mesto**

Externé odkazy
--------------

* Fotografie z Varšavského starého mesta

  


| * z
* d
* u
Poľské pamiatky na zozname svetového dedičstva UNESCO |
| --- |
| 
* Bielovežský národný park
* Drevené kostoly v južnom Malopoľsku
* Hala Stulecia
* Hrad Malbork
* Kalwaria Zebrzydowska
* Kostoly mieru v mestečkách Jawor a Świdnica
* Krakov
* Koncentračný tábor Auschwitz-Birkenau
* Park Muzakowski
* Soľná baňa Wieliczka a Bochnia
* Toruň
* Varšavské staré mesto
* Zamość
* Karpatské drevené chrámy v Poľsku a na Ukrajine
* Olovené, strieborné a zinkové bane v meste Tarnowskie Góry a ich vodohospodársky systém
* Región prehistorickej ťažby pazúrikov Krzemionki
* Staré bukové lesy a bukové pralesy Karpát a iných regiónov Európy

 | Vlajka Poľska |